Daniel Lanois

Daniel Roland Lanois, CM () er ein kanadisk plateprodusent, gitarist, vokalist og låtskrivar.

Lanois har gjeve ut fleire album som soloartist, men han er mest kjend som produsent for ei rekkje artistar. Blant desse artistane finn ein Bob Dylan, Neil Young, Peter Gabriel, Emmylou Harris, Willie Nelson og Brandon Flowers. Lanois har òg samarbeidd med Brian Eno og er kanskje mest kjend for å ha produsert fleire album for U2, inkludert storseljarane The Joshua Tree og Achtung Baby. Tre album produserte eller delvis produserte av Lanois har vunne Grammyprisen for årets allbum i USA. Fire andre album har vore nominerte til denne prisen.

Biografi

Lanois byrja produksjonskarrieren sin som 17-åring,«Lanois, Daniel». The Kanadiske Encyclopedia. Henta 8. desember 2018. då han produserte lokale artistar som Simply Saucer med broren Bob Lanois i eit studio i ein kjellar heime hos mora i Ancaster i Ontario. Seinare skipa Lanois Grant Avenue Studios i eit gammalt hus han kjøpte i Hamilton i Ontario. Han arbeidde med ei rekkje lokale band, som Martha and the Muffins (der systera Jocelyne spelte bass), Ray Materick, Spoons og den kanadiske barnesongaren Raffi.

I 1981 spelte Lanois på og produserte albumet This Is The Ice Age av Martha and The Muffins. I 1985 fekk han ein CASBY-pris for arbeidet sitt med eit Martha and the Muffins-album.

Lanois samarbeidde med Brian Eno på somme av Eno sine eigne prosjekt, mellom anna kjenningsmelodien for David Lynch-filmen Dune. Eno inviterte han til å vere medprodussent på U2-albumet The Unforgettable Fire.  I lag med Eno produserte han vidare The Joshua Tree for U2 i 1987, og dette vann Grammy-prisen for årets album. Seinare var han produsent på Achtung Baby og All That You Can't Leave Behind, som begge vart nominerte til den same prisen. Lanois arbeidde nok ein gong med U2 og Brian Eno i 2009 på albumet No Line on the Horizon. Han var då òg involvert i låtskrivinga og noko av miksinga.

Arbeidet til Lanois med U2 opna dørene for andre toppseljande artistar. Han samarbeidde med Peter Gabriel på albumet sitt Birdy (1985), filmmusikken til Alan Parker-filmen med same namn, og det meste av 1985 gjekk med til å produsere Gabriel-albumet So, som kom ut i 1986 og vart det bestseljande albumet hans. Det vart òg nominert til Grammy-prisen for årets album. Seinare produserte Lanois òg oppfølgjaren, Us, som kom ut i 1992.

Bono føreslo Lanois for Bob Dylan seint i 1980-åra. I 1989 produserte Lanois Dylan-albumet Oh Mercy. Åtte år seinare arbeidde dei saman igjen på Time Out of Mind. Dette albumet vann prisen for årets album i USA i 1997. I sjølvbiografien sin, Chronicles, Vol. 1, skildrar Dylan det omstridde men givande arbeidsforholdet han utvikla med Lanois.

I 1995 samarbeidde Lanois med Emmylou Harris på Wrecking Ball og vann i 1996 prisen for årets beste moderne folkealbum. I 1998 produserte han og spelte på Willie Nelson-albumet Teatro.

Lanois arbeidde med Neil Young på albumet Le Noise i juni 2010 då Lanois var skadd etter ei motorsykkelulukke i Silver Lake-området i Los Angeles.Daniel Lanois injured in motorcycle crash 
Han har sidan blitt frisk att.
Produksjonsstilen til Lanois er kjend for den «store» og «levande» trommelyden, atmosfæriske gitarar og romlege klang.
Rolling Stone kalla Lanois «den viktigaste plateprodusenten som kom til i 80-åra».

I tillegg til å vere produsent er Lanois òg låtskrivar, musikar og plateartist. Han har gjeve ut fleire soloalbum og laga filmmusikk. Det første albumet hans, Acadie, kom ut i 1989.«25 best Kanadiske debut albums ever». CBC Music, 16. juni 2017. Ei rekkje av songane til Lanois er blitt spelte av andre artistar, som Dave Matthews, Jerry Garcia Band, Willie Nelson, Tea Party, Anna Beljin, Isabelle Boulay og Emmylou Harris, og albuma hans har hatt noko sukess, særleg i Canada. Lanois spelar gitar, pedalsteelgitar og trommer. Det instrumentale albumet hans Belladonna frå 2005 vart nominert til ein Grammypris.

I oktober 2009 skipa Lanois eit prosjekt kalla Black Dub med han sjølv på gitar, Brian Blade på trommer og Daryl Johnson på bass, i tillegg til songaren Trixie Whitley. Dei gav ut eit album i 2010.Regina Leader-Post

Lanois medverka med musikk til videospelet Red Dead Redemption 2 i 2018.

Diskografi
ÅrAlbum1989Acadie1993For the Beauty of Wynona1993Trip: Soundtrack Collection1993Waves of Air1994Cool Water1996Sweet Angel MineLost in Mississippi (filmmusikk)Sling Blade (filmmusikk)2003Shine2004Rockets2005Belladonna2007Here Is What Is2008Omni Series (plateboks)2010Black Dub2011Harvest Festival 20112014My Music For Billy Bob2014Flesh and Machine2016Goodbye to Language2018Venetian Snares x Daniel Lanois

Filmar
ÅrTittelSkildring1993Rocky WorldDokumentar om musikken og reisene til Lanois tidleg i 1990-åra.2007Here Is What IsDokumentar om innspelinga av albumet Here Is What Is

Produksjonsarbeid
 Demo – Simply Saucer, 1974 (ikkje utgjeve før 1989, på albumet Cyborgs Revisited)
 Blues and Sentimental – Jackie Washington, 1976 (som «Dan Lanois»)
 Hobo's Taunt- Willie P. Bennett, 1977 (lydteknikar, som «Dan Lanois», med Bob Lanois)
 More Singable Songs – Raffi, 1977 (som «Dan Lanois»)
 Can't Wait For Summer – Ron Neilson, 1978
 Choice Cuts – Crackers, 1978 (som «Dan Lanois»)
 Desperate Cosmetics – Scott Merritt, 1979
 Millionaires, 1980 EP (som «Danny Lanois») (inkludert to medlemmar frå Teenage Head)
 This is the Ice Age – Martha and the Muffins, 1981
 Dream Away – Bernie LaBarge, 1981
 Mama Quilla, KKK, Angry Young Woman – 3-song 12" Album- 1982, Mama Quilla II
 Dance After Curfew – Nash the Slash, 1982
 Danseparc – Martha and the Muffins, 1983
 Ambient 4/On Land – Brian Eno, 1982 (lydteknikar som «Danny Lanois»)
 Parachute Club – Parachute Club, 1983
 Apollo: Atmospheres and Soundtracks – Brian Eno, 1983
 The Pearl – Harold Budd og Brian Eno, 1984
 Mystery Walk – M + M, 1984
 The Unforgettable Fire – U2, 1984
 Secrets and Sins – Luba, 1984
 Thursday Afternoon – Brian Eno, 1985
 Hybrid – Michael Brook, 1985
 Birdy – Peter Gabriel, 1985
 Voices – Roger Eno, 1985
 Power Spot – Jon Hassell, 1986
 So – Peter Gabriel, 1986
 The Joshua Tree – U2, 1987
 Robbie Robertson – Robbie Robertson, 1987
 Acadie – Daniel Lanois, 1989
 Oh Mercy – Bob Dylan, 1989
 Yellow Moon – Neville Brothers, 1989
 Home – Hothouse Flowers, 1990
 Achtung Baby – U2, 1991
 Flash of the Spirit – Jon Hassell og Farafina, 1992
 Us – Peter Gabriel, 1992
 The Last of the Mohicans – filmmusikk, 1992
 For the Beauty of Wynona – Daniel Lanois, 1993
 Ron Sexsmith – Ron Sexsmith, 1994
 Wrecking Ball – Emmylou Harris, 1995
 Night to Night – Geoffrey Oryema, 1996
 Fever In Fever Out – Luscious Jackson, 1996
 Time Out of Mind – Bob Dylan, 1997
 Brian Blade Fellowship – Brian Blade, 1998
 12 Bar Blues – Scott Weiland, 1998
 Teatro – Willie Nelson, 1998
 The Million Dollar Hotel: Music from the Motion Picture – filmmusikk, 2000
 All That You Can't Leave Behind – U2, 2000
 La Belle Vista - Harold Budd, 2003 (i løyndom spelt inn i stova til Lanois i Los Angeles)
 How to Dismantle an Atomic Bomb – U2, 2004 (songen «Love and Peace or Else»)
 Dusk & Summer – Dashboard Confessional, 2006 (òg produsert av Don Gilmore)
 loudQUIETloud, A film about the pixies – filmmusikk, 2006
 Back Where You Belong – Sinéad O'Connor, 2007.
 Let It Go  - Mother Superior, 2007.
 Snake Road – Bob Lanois, 2006.
 No Line on the Horizon – U2, 2009 (òg låtskrivar).
 «Mind Games» & «Night Nurse» – Sinéad O'Connor, 2009.
 Mercy – Rocco DeLuca and the Burden, 2009.
 Flamingo – Brandon Flowers, 2010.
 Le Noise – Neil Young, 2010.
 Honest Mistake - Jim Wilson, 2012.
 Battle Born – The Killers, 2012 (medlåtskrivar på songane «The Way It Was», «Heart of a Girl» og «Be Still»).
 Rocco Deluca - Rocco Deluca, 2014.

Kjelder

Denne artikkelen bygger på «Daniel Lanois» frå ,  den 8. desember 2018. 
 oppgav desse kjeldene:
 Daniel Lanois-intervju på Freethescene.com

Bakgrunnsstoff


 Lanois på discogs.com


Kategori:Kanadiske låtskrivarar
Kategori:Kanadiske visesongarar
Kategori:Kanadiske rockesongarar
Kategori:Kanadiske folkegitaristar
Kategori:Kanadiske gitaristar
Kategori:Kanadiske rockegitaristar
Kategori:Ambient-musikarar
Kategori:Kanadiske songarar
Kategori:Kanadiske plateprodusentar
Kategori:Canadian Music Hall of Fame
Kategori:Musikarar frå Hamilton i Ontario
Kategori:Kanadiske lydteknikarar
Kategori:Pedalsteelgitaristar
Kategori:Vinnar av årets album i Canada
Kategori:Grammy-vinnarar